stanford-oval/wikipedia huggingface dataset:
ฆโฎตกัจ

| ฆโฎตกัจ |
| --- | --- |
ภาพเหตุการณ์ที่กรรณะสังหารฆโฏตกัจในสงครามที่ทุ่งกุรุเกษตรวันที่ 14
ข้อมูลตัวละครในเรื่อง
คู่สมรส: นางอหิลวดี
บุตร: อัญชนาปรรวัณ   พรรพรีกะ   เมฆวัน
ฆโฏตกัจ (อังกฤษ: Ghatotkacha) เป็นตัวละครในเรื่องมหาภารตะ เป็นโอรสของภีมะ กับนางรากษสหิฑิมพี ซึ่งตำนานกล่าวไว้ว่าแรกเกิดของฆโฏตกัจนั้นได้เติบโตขึ้นมาเป็นผู้ใหญ่ทันที เนื่องจากในหลายปีก่อนนั้นได้มีฤๅษีรากษสบำเพ็ญตบะอยู่หลายล้านปี พระศิวะเห็นใจจึงลงมาให้พร ซึ่งก็ได้ขอพรจากพระศิวะมากมาย และหนึ่งในพรนั้นก็คือขอให้ลูกรากษสที่เกิดมาทุกตนได้เติบโตเป็นผู้ใหญ่ทันทีหลังที่ได้กำเนิดมา
ต่อมา หลังจากที่ฝ่ายปาณฑพได้ประกาศศึกต่อฝ่ายเการพที่ทุ่งกุรุเกษตรแล้ว ฆโฏต์กัจได้มาเป็นแม่ทัพสำคัญของกองกำลังอักเษาหิณีที่ 3 และในสงครามนั้น เขาได้สังหารยักษ์อลัมพุษะ และ อลายุธ ซึ่งเป็นแม่ทัพของกองทัพอักเษาหิณีที่ 8 ตายไปด้วย
สุดท้าย ฆโฏตกัจก็ตายด้วยน้ำมือของกรรณะ ซึ่งในศึกวันที่ 14 เขาได้ต่อสู้กับกรรณะในขณะที่อาทิตย์ลับขอบฟ้าไปแล้ว แต่เขายังไม่ยอมสงบศึกกับกรรณะด้วยความแค้นที่ทำกับอภิมันยุ (ลูกชายของอรชุน) และการกระทำนั้นผิดกฎสงครามที่กำหนดไว้ ทำให้กรรณะที่มีความโกรธที่ไม่สามารถทำร้ายฆโฏตกัจได้ จึงนำหอกวาสวีศักติซึ่งใช้ได้ครั้งเดียวแล้วกลับไปหาเจ้าของเดิมออกมาขว้างใส่ฆโฏตกัจ ทำให้ฆโฏตกัจตาย เนื่องจากที่เขาตั้งใจให้เป็นแผนหลอกเอาหอกวาสวีศักติฆ่าตนเอง เพื่อไม่ให้อรชุนต้องตายในศึกแห่งนี้ด้วยหอกวาสวีศักติตามแผนของพระกฤษณะซึ่งเขาก็ยินดีร่วมแผนนี้ด้วยนั่นเอง
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่
ข้าวกข5

ลักษณะข้าวพันธุ์กข5
ข้าวกข5 (อังกฤษ: RD5) เป็นสายพันธุ์ข้าวที่มีถิ่นกำเนิดในประเทศไทย ได้จากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูลที่สถานีทดลองข้าวบางเขน เมื่อปี พ.ศ. 2508 จนได้สายพันธุ์ BKN6517-9-2-2
ประวัติ

เมื่อปี พ.ศ. 2508 ที่สถานีทดลองข้าวบางเขน ได้ทำจากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูล จนได้สายพันธุ์ BKN6517-9-2-2 และรับรองข้าวสายพันธุ์นี้เมื่อวันที่ 2 เมษายน พ.ศ. 2516
ลักษณะ

เป็นข้าวเจ้าต้นสูง สูงประมาณ 145 เซนติเมตร พันธุ์ข้าวไวต่อช่วงแสงเล็กน้อย เหมาะที่จะปลูกเป็นข้าวนาปี ถ้าปลูกตามฤดูกาลจะเก็บเกี่ยวได้ปลายเดือนพฤศจิกายน แต่ถ้าปลูกในฤดูนาปรังหรือไม่ปลูกตามฤดูกาล อายุจะอยู่ระหว่าง 140-160 วัน ทั้งนี้ขึ้นอยู่กับเดือนที่ปลูก ลำต้นสีม่วง มีรวงยาว ต้นแข็งไม่ล้มง่าย ระยะพักตัวของเมล็ดประมาณ 6 สัปดาห์ เมล็ดข้าวเปลือกสีฟางก้นจุด ท้องไข่น้อย สามารถปลูกได้ในที่ลุ่ม น้ำลึกไม่เกิน 50 เซนติเมตร และจัดเป็นข้าวทนน้ำลึก (ไม่เกิน 1 เมตร)
ดูเพิ่ม

รายชื่อพันธุ์ข้าวในประเทศไทย
| ด ค กรายชื่อพันธุ์ข้าวในประเทศไทย |
| --- | --- |
พันธุ์ข้าวนาสวนที่ไวต่อช่วงแสง: กข5 • กข6 • กข8 • กข12 • กข13 • กข15 • กข27 • กข35 • กำผาย 15 • เก้าร่วง 88 • ขาวดอกมะลิ 105 • ขาวตากแห้ง 17 • ขาวปากหม้อ 148 • ข้าวเจ้าหอมพิษณุโลก 1  • เฉี้ยงพัทลุง • ชุมแพ 60 • นาพญา 132 • นางมล เอส-4 • น้ำสะกุย 19 • เผือกน้ำ 43 • ปทุมธานี 60 • พวงไร่ 2 • พัทลุง 60 • พิษณุโลก 3 • พิษณุโลก 60-1 • ลูกแดงปัตตานี • เล็บนกปัตตานี • หางยี 71 • เหมยนอง 62 เอ็ม • เหนียวสันป่าตอง • เหนียวอุบล 1 • เหนียวอุบล 2 • เหลืองประทิว 123 • เหลืองใหญ่ 148 • เข็มทองพัทลุง • หลวงสันป่าตอง • แก่นจันทร์ • พิษณุโลก 80 • สังข์หยดพัทลุง • เจ๊กเชย 1
พันธุ์ข้าวนาสวนไม่ไวต่อช่วงแสง: กข1 • กข2 • กข3 • กข4 • กข7 • กข9 • กข10 • กข11 • กข14 • กข21 • กข23 • กข25 • กข29 • กข31 • ข้าวกข33 (หอมอุบล 80)กข33 • กข37 • กข39 • กข41 • กข43 • ข้าวเจ้าหอมคลองหลวง 1 • ข้าวเจ้าหอมสุพรรณบุรี • ชัยนาท 1 • ชัยนาท 2 • ปทุมธานี 1 • บางแตน • พัทลุง • พิษณุโลก 2 • พิษณูโลก 60-2 • แพร่ 1 • สกลนคร • สันป่าตอง 1 • สุพรรณบุรี 1 • สุพรรณบุรี 2 • สุพรรณบุรี 3• สุพรรณบุรี 60 • สุพรรณบุรี 90 • สุรินทร์ 1
พันธุ์ข้าวญี่ปุ่น: กวก. 1 • กวก. 2
พันธุ์ข้าวบาร์เลย์: สะเมิง 1 • สะเมิง 2
พันธุ์ข้าวขึ้นน้ำไวต่อช่วงแสง: ตะเภาแก้ว 161 • นางฉลอง • ปิ่นแก้ว 56 • พลายงามปราจีนบุรี • ข้าวเล็บมือนาง 111
พันธุ์ข้าวน้ำลึกไวต่อช่วงแสง: กข19 • หันตรา 60 • ปราจีนบุรี 1 • ปราจีนบุรี 2 • อยุธยา 1
พันธุ์ข้าวน้ำลึกไม่ไวต่อช่วงแสง: กข17
พันธุ์ข้าวอื่นๆ: กู้เมืองหลวง • ขาวโป่งไคร้ • เจ้าฮ่อ • ซิวแม่จัน • ข้าวดอกพะยอม • ข้าวน้ำรู • ข้าวเจ้าลีซอสันป่าตอง • ข้าวเจ้าขาวเชียงใหม่ • อาร์ 258 •  ข้าวหอมแดง • ข้าวหอมกุหลาบแดง • สะเมิง 1 • สะเมิง 2 • แพร่ 60 • ฝาง 60
งานบริการชุมชน

การทำงานบริการชุมชนตามคำสั่งศาลแขวงที่ 35 เมืองนอร์ทวิล รัฐมิชิแกน สหรัฐอเมริกา
งานบริการชุมชน หรือกฎหมายไทยเรียก งานบริการสังคมหรืองานสาธารณประโยชน์ (อังกฤษ: community service) เป็นงานบริการหรือกิจกรรมที่บุคคลหรือกลุ่มบุคคลทำให้เปล่าเพื่อประโยชน์สาธารณะ
ผู้ทำงานบริการชุมชนอาจเรียก "อาสาสมัคร" (volunteer) แต่ใช่ว่าทุกคนที่ทำงานบริการชุมชนจะเป็นอาสาสมัคร บางคนอาจถูกบังคับให้ทำงานบริการชุมชนตามคำสั่งศาลเพื่อแทนโทษทางอาญา เช่น ทำงานบริการชุมชนแทนค่าปรับที่ไม่มีเงินชำระ หรือตามคำสั่งของรัฐเพื่อแทนการเป็นทหาร หรือตามคำสั่งของสถาบันการศึกษาเพื่อเป็นส่วนหนึ่งในการสำเร็จวิชาศึกษาเล่าเรียน เป็นต้น
สำหรับกรณีบริการชุมชนตามคำสั่งศาลนั้น ผู้ต้องโทษทางอาญาจะต้องทำงานบริการชุมชนหรือหน่วยงานสาธารณะภายในเขตอำนาจศาลนั้น ๆ แทนการไม่ต้องรับโทษหรือวิธีการบังคับอย่างอื่นทางอาญา ไม่ว่าทั้งหมดหรือบางส่วน เช่น กักขัง หรือปรับ เป็นต้นว่า ค่าปรับอาจลดลงตามจำนวนชั่วโมงที่ทำงานบริการชุมชนแล้วแต่ศาลจะกำหนดอัตรา ในบางกรณี งานบริการชุมชนอาจมีลักษณะเป็นโทษทางอาญาอยู่ในตัว เป็นต้นว่า ผู้ทิ้งขยะเรื่อยเปื่อยอาจต้องทำความสะอาดสวนสาธารณะหรือทางหลวง หรือผู้ขับรถยนต์ขณะเมาสุราอาจต้องไปอธิบายให้นักเรียนฟังว่าเป็นไฉนพฤติกรรมของเขาจึงเป็นโทษต่อสังคม
ศาลอาจให้ผู้ต้องโทษเลือกประเภทงานบริการชุมชนเองก็ได้ แต่มักให้ผู้นั้นอยู่ภายใต้การกำกับดูแลขององค์กรหรือเจ้าพนักงานที่เชื่อถือได้ เช่น พนักงานคุมประพฤติ หรือองค์การสาธารณประโยชน์ และบางครั้ง ศาลอาจห้ามผู้ต้องโทษทำงานบางประเภท เช่น ทนายความที่ต้องโทษอาจต้องห้ามให้บริการทางกฎหมายบางประการต่อสังคม
ในสหรัฐอเมริกา ศาลหลายศาลวางรายการสำหรับให้ผู้เยาว์ที่กระทำความผิดได้ทำงานเพื่อบ้านเมืองหรือหน่วยงานราชการบ้านเมืองโดยมีเจ้าพนักงานตำรวจหรือนายอำเภอคอยกำกับ เพื่อไม่ต้องรับโทษจำคุก และในบางโอกาส ผู้ต้องขังอาจได้รับอนุญาตให้ทำงานบริการสังคมภายนอกที่คุมขังก็ได้ เช่น งานผลิตแสงสว่าง งานซ่อมบำรุง งานเอกสาร งานในไร่ งานสงวนที่ดิน หรืองานโยธาอื่น ๆ โดยอาจได้รับการลดวันในที่คุมขังด้วยก็ได้ การบริการของผู้ต้องขังเช่นนี้มักจัดว่าเป็นแรงงานนักโทษประเภทหนึ่ง มากกว่าจะเป็นการบริการสังคม
ทฤษฎีเกี่ยวกับการเลือกให้ทำงานบริการชุมชนแทนการลงโทษนั้นอย่างน้อยมีอยู่ว่า งานบริการชุมชนจะสร้างคุณประโนชน์ให้แก่สังคมมากกว่าการลงโทษผู้กระทำความผิด ทั้งยังประหยัดค่าใช้จ่ายในการคุมขัง และเป็นหนทางหนึ่งในการอบรมสั่งสอนผู้กระทำความผิดให้เห็นแก่ส่วนรวมและเป็นพลเมืองดีอีกด้วย
ข้ามภูผาหาญท้าลิขิตรัก

| ข้ามภูผาหาญท้าลิขิตรัก |
| --- | --- |
ประเภท: โรแมนติก อิงประวัติศาสตร์ ดราม่า
เขียนโดย: จาง เหว่ย
แสดงนำ: หลิว ซือซือ หลิว อวี่หนิง
ประเทศแหล่งกำเนิด: ประเทศจีน
ภาษาต้นฉบับ: จีนกลาง
จำนวนตอน: 40
การผลิต
ผู้อำนวยการผลิต: โจว หยวน โจว โจว ซี
ความยาวตอน: 50 - 60 นาที
บริษัทผู้ผลิต:   Shanghai Ningmeng Film  Television Media อ้ายฉีอี้ 
ออกอากาศ
เครือข่าย: อ้ายฉีอี้
ออกอากาศ: 28 พฤศจิกายน ค.ศ. 2023 (2023-11-28) – 23 ธันวาคม ค.ศ. 2023 (2023-12-23)
ข้ามภูผาหาญท้าลิขิตรัก (จีน: 一念关山) (อังกฤษ: A Journey To Love)เป็นละครโทรทัศน์ผ่านสัญญาณต่อเนื่องจีน นำแสดงโดยหลิว ซือซือและหลิว อวี่หนิงออกอากาศตอนแรกในวันที่ 28 พฤศจิกายน 2023 ทางอ้ายฉีอี้ในเวลา 18:00 น.(เวลามาตรฐานจีน)ออกอากาศถึงวันที่ 23 ธันวาคม 2023
เรื่องย่อ

เก้าแคว้นในจงหยวนต่างอยู่กันอย่างเป็นเอกเทศ โดยมี แคว้นอัน และ แคว้นอู๋ เป็นสองแคว้นที่ทรงอิทธิพลมากที่สุด หลี่สุ่น (รับบทโดย หยินจูเซิง) ฮ่องเต้แคว้นอัน รักการต่อสู้และละโมบในสมบัติ หลายปีมานี้รุกรานแว่นแคว้นข้างๆ กัน นับครั้งไม่ถ้วนโดยเฉพาะ แคว้นอู๋ ที่ขึ้นชื่อว่าอุดมสมบูรณ์ ราษฎรกินดีอยู่ดีมากที่สุด ฮ่องเต้แคว้นอันจึงต้องการครอบครอง และเปิดศึกทำสงครามกันกับ หยางสิงหย่วน(รับบทโดย จางเทียนหยาง) ฮ่องเต้แคว้นอู๋ เหรินหรูอี้ (รับบทโดย หลิวซือซือ) อดีตทูตฝ่ายซ้ายของแคว้นอัน ผู้ซึ่งโชคชะตาพลิกผันจนได้กลายมาเป็นสมาชิกคณะผู้แทนต้อนรับแคว้นอู๋ ร่วมกับ หนิงหย่วนโจว (รับบทโดย หลิวอวี่หนิง) ผู้นำของศาลหกวิถีของแคว้นอู๋
ตัวละคร

หลิวซือซือ รับบทเป็น เหรินหรูอี้ และ เหรินซิน
หลิวอวี่หนิง รับบทเป็น นิ่งหย่วนโจว
ฟางอี้หลุน รับบทเป็น อวี๋สือซาน
เหอหลานโต้ว รับบทเป็น องค์หญิงหยางอิ๋ง
เฉินโย่วเหวย รับบทเป็น หยวนลู่
หวังอีเจ๋อ รับบทเป็น เฉียนเจา
เฉินเฮ่าอวี่ รับบทเป็น ฉู่เยว่
หยินจูเซิง รับบทเป็น หลี่สุ่น ฮ่องเต้แคว้นอัน (อันตี้)
จางเทียนหยาง รับบทเป็น หยางสิง หย่วน ฮ่องเต้แคว้นอู๋ (อู๋ตี้)
เฉินตู้หลิง รับบทเป็น เซียวเหยียนฮองเฮาแคว้นอู๋
จางหัวเสิ่น รับบทเป็น หลี่ถงกวง
เย่เสี่ยวเว่ย รับบทเป็น องค์ชายใหญ่แคว้นอัน
หยวนรั่วหัง รับบทเป็น องค์ชายรองแคว้นอัน
อู๋หง รับบทเป็น จ้าวจี้
เย่ชิง รับบทเป็น หลิงหลง
เพลงประกอบต้นฉบับ

| ลำดับ | ชื่อเพลง | เนื้อเพลง | ทำนอง | นักร้อง | ยาว |
| --- | --- | --- | --- | --- | --- |
| 1. | "奉上" (片頭主題曲) | 林喬 | 都智文 | 摩登兄弟劉宇寧 |   |
| 2. | "一念關山" (同名曲) | 顧如願 | 明遙 | 任賢齊 |   |
| 3. | "立劍" (熱血主題曲) | 林喬 | 都智文 | 張杰 |   |
| 4. | "長醉" (片尾曲) | 如一、林喬 | 楊騏夢@耳肆山白 | 光良 |   |
| 5. | "何故春回" (暖情曲) | 張巍 | 都智文 | 張棟梁 |   |
| 6. | "半世風霜" (溫情曲) | 如一 | 石楊 | 袁婭維TIA RAY |   |
| 7. | "別夢寒" (悲情曲) | 林喬、劉恩汛、午上 | 都智文 | 摩登兄弟劉宇寧 |   |
| 8. | "長醉-吟唱版" (插曲) | 如一、林喬 | 楊騏夢@耳肆山白 | 馮甜甜 |   |
| 9. | "怕夢" (虐情曲) | 景她 | 關大洲 | 黃霄雲 |   |
| 10. | "還未曾" (傷情曲) | 景她 | 關大洲 | 不才 |   |
แหล่งข้อมูลอื่น

ข้ามภูผาหาญท้าลิขิตรัก ที่ซินล่างเวย์ปั๋ว (ในภาษาจีน)
ข้ามภูผาหาญท้าลิขิตรัก ที่โต้วป้าน (ในภาษาจีน)
一念關山 –愛奇藝
ข้อมติคณะมนตรีความมั่นคงแห่งสหประชาชาติที่ 1970

United Nations resolution ตกลงรับ in 2011
ข้อมติคณะมนตรีความมั่นคงแห่งสหประชาชาติที่ 1970 (อังกฤษ: United Nations Security Council Resolution 1970) เป็นข้อมติอันคณะมนตรีความมั่นคงแห่งสหประชาชาติมีขึ้นโดยเอกฉันท์เมื่อวันที่ 26 กุมภาพันธ์ ค.ศ. 2011 ให้ประณามการซึ่งรัฐบาลของมูอัมมาร์ กัดดาฟี ใช้อาวุธร้ายแรงต่อต้านผู้ประท้วงในประเทศลิเบีย และให้ใช้วิธีการบังคับระหว่างประเทศโต้ตอบรัฐบาลดังกล่าว
ด้วยข้อมติอันเป็นเอกฉันท์นี้ เป็นครั้งแรกที่คณะมนตรีความมั่นคงได้ยื่นเรื่องราวฟ้องประเทศประเทศหนึ่งต่อศาลอาญาระหว่างประเทศ
ภูมิหลัง

ในระหว่าง การลุกฮือของชาวลิเบียเมื่อ ค.ศ. 2011 กองกำลังอันภักดีต่อมูอัมมาร์ กัดดาฟี ได้ปล่อยระเบิดทางอากาศ (aerial bombing) ลงสู่เมืองตริโปลี โจมตีผู้ประท้วงซึ่งเป็นพลเรือน และนำไปสู่การประณามอย่างกว้างขวางโดยประชาคมโลก
การซึ่งทูตชาวลิเบียผู้ทรยศต่อรัฐบาลของตนได้กดดันเป็นอันมากนั้น เป็นเหตุให้สหประชาชาติต้องออกหน้าในครั้งนี้
การตกลงรับ

ข้อมติที่ 1970 นี้ นำเสนอโดย ประเทศฝรั่งเศส, ประเทศเยอรมนี, สหราชอาณาจักร และ สหรัฐอเมริกา มีการถกเถียงกันหนึ่งวันเต็ม และได้ตกลงรับในที่สุด แอดเดล ราห์แมน ชัลแกห์ม (Abdel Rahman Shalgham) เอกอัครราชทูตลิเบียประจำสหประชาชาติ ผู้ซึ่งตำหนิระบอบของมูอัมมาร์ กัดดาฟีนั้น ได้ร้องขอให้คณะมนตรีความมั่นคงออกโรงในเหตุการณ์นี้ เขาได้โน้มน้าวให้สาธารณรัฐประชาชนจีน, ประเทศอินเดีย และ ประเทศรัสเซีย ร่วมยื่นเรื่องราวต่อศาลอาญาระหว่างประเทศเป็นผลสำเร็จ หลังจากที่ประเทศเหล่านี้ได้แสดงความห่วงใยว่า การยื่นเรื่องราวดังกล่าวอาจทำให้สถานการณ์บานปลายได้ ประเทศรัสเซียนั้นได้เสนอให้มีข้อบทสำหรับเป็นประกันว่าจะไม่มีชาติใดใช้ข้อมตินี้เป็นข้ออ้างเข้าแทรกแซงประเทศลิเบีย และที่ประชุมมีมติให้เพิ่มเข้าไปในข้อมตินี้ได้ ฝ่ายผู้แทนของประเทศลิเบียเองก็ได้เสนอให้มีข้อบัญญัติให้ประเทศลิเบียเป็นเขตห้ามบิน (no-fly zone) แต่ที่ประชุมมีมติให้ยก
ข้อมติ > อารัมภบท

ในอารัมภบทของข้อมตินี้ คณะมนตรีความมั่นคงได้แสดง “ความกังวลเป็นอันมาก” (grave concern) ต่อสถานการณ์ในประเทศลิเบีย และประณามการใช้อาวุธต่อเหล่าพลเรือน กับทั้งยังประณามการละเมิดสิทธิมนุษยชน และความพยายามของรัฐบาลลิเบียในอันที่จะก่อความรุนแรง สันนิบาตอาหรับ, สหภาพแอฟริกา, องค์การประชุมอิสลาม และ คณะมนตรีสิทธิมนุษยชนแห่งสหประชาชาติ ได้ยื่นคำแถลงประณามในลักษณะเดียวกันต่อคณะมนตรีความมั่นคงด้วย การกระทำทั้งนี้ต่อผู้ประท้วงนั้นได้รับการถือว่าเป็นความผิดอาญาต่อมนุษยชาติ
ยังได้มีการแสดงความวิตกเกี่ยวกับสถานการณ์ของผู้ลี้ภัยในเรื่องการขาดแคลนโอสถและสวัสดิการสำหรับชาวต่างชาติ คณะมนตรีความมั่นคงได้ย้ำเตือนให้รัฐบาลลิเบียตระหนักถึงความรับผิดชอบในอันที่จะต้องประกันรักษาประชาชนของตัว กับทั้งต้องเคารพเสรีภาพในการชุมนุม, เสรีภาพในการแสดงออก และ เสรีภาพของสื่อ นอกจากนี้ ยังตำหนิรัฐบาลลิเบียให้แสดงความรับผิดชอบต่อการโจมตีพลเรือนด้วย
ตัวบทแห่งข้อมตินี้ยังระบุว่า คณะมนตรีความมั่นคงใคร่ครวญดีว่าจะมีการสืบสวนโดยหรือฟ้องคดีอาญาต่อศาลอาญาระหว่างประเทศในระยะเวลาสิบสองเดือนหลังจากที่คณะมนตรีฯ ได้ยื่นเรื่องราวต่อศาลฯ นั้นมิได้ ในขณะเดียวกัน คณะมนตรีฯ ยังรับว่าตนว่าบทบาทในการธำรงสันติภาพและความมั่นคงระหว่างประเทศด้วย
ข้อมติ > เนื้อความหลัก

เนื้อความส่วนอื่น ๆ ของข้อมตินั้น ได้รับการตราขึ้นตาม หมวด 7 แห่งกฎบัตรสหประชาชาติ และตามข้อ 41 ดังนั้น ข้อมตินี้จึงใช้บังคับเป็นกฎหมายได้
คณะมนตรีความมั่นคงเรียกร้องให้ยุติโดยพลันซึ่งความรุนแรงในประเทศลิเบีย และเรียกร้องให้รัฐบาลลิเบียตอบสนองต่อข้อเรียกร้องอันชอบธรรมของประชากรของตัว คณะมนตรีฯ ได้วิงวอนให้เจ้าหน้าที่ทั้งหลายเคารพกฎหมายมนุษยธรรมระหว่างประเทศ และกฎหมายสิทธิมนุษยชน ตลอดจนให้ปฏิบัติการอย่างมีขอบเขต, ให้ประกันความปลอดภัยของชาวต่างชาติและความช่วยเหลือทางมนุษยธรรม กับทั้งให้เลิกปิดกั้นสื่อมวลชน อนึ่ง ยังมีการตักเตือนให้องค์กรระหว่างประเทศร่วมมือกันอพยพชาวต่างชาติออกจากประเทศลิเบียด้วย
ข้อมตินี้ยังได้ให้คณะมนตรีความมั่นคงยื่นเรื่องราวสถานการณ์ในลิเบียต่ออัยการศาลอาญาระหว่างประเทศ ผู้ซึ่งจักต้องแถลงต่อคณะมนตรีฯ ภายในสองเดือนหลังจากมีการตกลงรับข้อมติและทุก ๆ หกเดือนหลังจากเริ่มดำเนินคดี ข้อมติดังกล่าวยังกำหนดด้วยว่า ให้เจ้าพนักงานชาวลิเบียทั้งหลายประสานความร่วมมือกับศาลอาญาระหว่างประเทศอย่างเต็มภูมิ
ในการนี้ ได้มีคำสั่งห้ามขนถ่ายอาวุธ (arms embargo) โดยห้ามนำเข้าไปหรือส่งออกจากประเทศลิเบียซึ่งอาวุธยุทโธปกรณ์ทุกประเภท และแนะนำให้รัฐบ้านใกล้เรือนเคียงกับประเทศลิเบียจงเฝ้าระวังเรือสินค้าต้องสงสัยว่าขนถ่ายอาวุธและยึดสิ่งทั้งปวงที่ตรวจพบ นอกจากนี้ ยังห้ามรัฐเหล่านั้นอำนวยทหารรับจ้าง (mercenary) ในการลุกฮือครั้งนี้ด้วย อนึ่ง ยังห้ามบุคคลทั้งปวงในรัฐบาลลิเบียและบุคคลที่เกี่ยวข้องโดยตรงใช้การเดินทาง และสั่งให้ยึดทรัพย์สินของบุคคลเช่นว่าด้วย โดยทรัพย์สินอันใดที่ยึดไว้ ให้ใช้เป็นประโยชน์สำหรับสาธารณชนทั่วไปได้
ในโอกาสเดียวกัน มีการแต่งตั้งคณะกรรมการคณะหนึ่งสำหรับควบคุมการปฏิบัติตามวิธีการบังคับ สืบสวนความรุนแรงทั้งหลาย และใช้วิธีการบังคับที่ระบุไว้แก่บุคคลและองค์กรอื่น ๆ เพิ่มเติม มีการเรียกให้รัฐทั้งมวลอำนวยความช่วยเหลือทางมนุษยธรรมแก่ประเทศลิเบียด้วย
ข้อมตินี้ ปิดท้ายด้วยคำแถลงของคณะมนตรีความมั่นคงว่า คณะมนตรีฯ ยินดีจะทบทวน แก้ไข ปรับปรุง หรือยกเลิกมาตรการทั้งหลายบรรดาที่มีขึ้นในสถานการณ์นี้
แหล่งข้อมูลอื่น

ตัวบทของข้อมติ
คำแถลงข้อเท็จจริงเกี่ยวกับข้อมติ เก็บถาวร 2011-02-27 ที่ เวย์แบ็กแมชชีน โดยกระทรวงกลาโหมแห่งสหรัฐอเมริกา
| ด ค กข้อมติคณะมนตรีความมั่นคงแห่งสหประชาชาติที่ได้รับการรับรองในปี พ> ศ. 2554 |
| --- | --- |
 ← 1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024  2025  2026  2027  2028  2029  2030  2031  2032 → 
| ด ค กสงครามกลางเมืองลิเบีย พ> ศ. 2554 |
| --- | --- |
เป็นส่วนหนึ่งของอาหรับสปริง
มูอัมมาร์ กัดดาฟี • สภาถ่ายโอนอำนาจแห่งชาติ • ข้อมติคณะมนตรีความมั่นคงแห่งสหประชาชาติที่ 1970, 1973 • การแทรกแซงทางทหาร
ฅนโดดกระชากมิติ

| ฅนโดดกระชากมิติ |
| --- | --- |
ใบปิดภาพยนตร์อย่างเป็นทางการ
กำกับ: ดั๊ก ลีแมน
เขียนบท: บทภาพยนตร์ เดวิด เอส. โกเยอร์ ไซมอน คินเบิร์ก นวนิยาย สตีเว่น กูลด์
อำนวยการสร้าง: ไซมอน คินเบิร์ก เจย์ แซนเดอร์ส
นักแสดงนำ: เฮย์เดน คริสเตนเซน เจมี่ เบลล์ ซามูเอล แอล. แจ็กสัน ราเชล บิลสัน ไมเคิล รูกเกอร์ ไดแอน เลน แอนนาโซเฟีย ร็อบ คริสเตน สจ๊วต
กำกับภาพ: เบอร์รี่ ปีเตอร์สัน
ดนตรีประกอบ: จอห์น พาวเวล
บริษัทผู้สร้าง: Regency Enterprises New Regency Productions 
ผู้จัดจำหน่าย: ทเวนตีธ์เซนจูรีฟอกซ์
วันฉาย:  สหรัฐ 14 กุมภาพันธ์,พ.ศ. 2551  ไทย 21 กุมภาพันธ์,พ.ศ. 2551
ความยาว: 84 นาที
ประเทศ:  สหรัฐ
ภาษา: อังกฤษ
ทุนสร้าง: $85 million
ทำเงิน: $222,231,186
ข้อมูลจาก IMDb
ข้อมูลจากสยามโซน
จัมพ์เปอร์ ฅนโดดกระชากมิติ (อังกฤษ: Jumpers) เป็นภาพยนตร์ที่เล่าถึงเรื่องราวของชายหนุ่มที่มีพันธุกรรมพิเศษสามารถส่งตัวเองไปยังสถานที่ต่างๆ ที่ไหนในโลกก็ได้ในพริบตาเดียว เดวิด ไร้ซ์ (เฮย์เดน คริสเตนเซน) สามารถส่งตัวเองจากนิวยอร์ก  ไปยังโตเกียว หรือซากปรักหักพังในโรมหรือทะเลทรายซาฮาร่า ได้ตามใจปรารถนา จนกระทั่งเขาล่วงรู้ว่าอิสรเสรีที่เพลิดเพลินอยู่นั้นเป็นเพียงส่วนหนึ่ง เพราะไม่ได้มีเขาเพียงคนเดียวที่ทำได้ แต่เขาเป็นหมากตัวหนึ่งในสงครามระดับโลกที่ยื้อเยื้อยาวนานและส่งผลต่อชาติพันธุ์ของตัวเขาเองและบรรดาผู้มีความสามารถพิเศษทั้งหลายด้วย
เดวิด ไร้ซ์ เติบใหญ่ขึ้นมาพร้อมกับความสามารถพิเศษที่ใครๆต่างก็อยากมี เขาเคลื่อนที่ไปยังที่ใดในโลกก็ได้ดังใจปรารถนาโดยอาสัยช่องโหว่ของกาลเวลาก้าวจากที่หนึ่งไปยังตึกใดก็ได้ ไปยังเมืองใดก็ได้ เพียงพริบตาเดียวเขาก็ "โดดกระชากมิติ" จากซีกโลกหนึ่งไปยังอีกซีกโลกหนึ่ง แล้วก็กลับมายังจุดเดิมได้ดังใจสั่งเลย เมื่อ เดวิด รู้จักกับชายหนุ่มอีกคนที่มีความสามารถพิเศษเช่นเดียวกันชื่อ กริฟฟิน (เจมี่ เบลล์) หนุ่มหัวขบถสุดก้าวร้าวที่เดินทางท่องโลกมาอย่างโชกโชนเดวิดจึงได้รู้ถึงข้อเท็จจริงที่คาดไม่ถึงมากขึ้นเรื่อยๆ เขาไม่ได้เป็นคนพิเศษที่ผิดธรรมชาติเพียงคนเดียวในโลก หากแต่เป็นหนึ่งในความพิเศษทางพันธุกรรมที่เรียกกันว่า เหล่าจัมพ์เฟอร์ (Jumpers) ซึ่งต่างก็กำลังตกอยู่ในอันตรายใหญ่หลวง
นักแสดง

Hayden Christensen แสดงเป็น เดวิด ไรซ์ ธนา สุทธิกมล พากย์เป็น เดวิด ไรซ์ ในเสียงไทย
Samuel L. Jackson แสดงเป็น โรนัลด์ ค็อกซ์ เกรียงศักดิ์ เหรียญทอง พากย์เป็น โรนัลด์ ค็อกซ์ ในเสียงไทย
Rachel Bilson แสดงเป็น Millie Harris  วชิรา เพิ่มสุริยา พากย์เป็น Millie Harris ในเสียงไทย
Diane Lane แสดงเป็น แมรี่ ไรซ์
Michael Rooker แสดงเป็น วิลเลี่ยม ไรซ์
แหล่งข้อมูลอื่น

เว็บไซต์ทางการ เก็บถาวร 2008-02-28 ที่ เวย์แบ็กแมชชีน
Jumper ที่อินเทอร์เน็ตมูวีเดตาเบส
สยามโซน
ข้าวหลามตัด (มุทราศาสตร์)

ตราทรงข้าวหลามตัดของซาราห์ดัชเชสแห่งยอร์ค
ข้าวหลามตัด (อังกฤษ: Lozenge (heraldry)) ในมุทราศาสตร์ “ข้าวหลามตัด” เป็นองค์ประกอบหนึ่งในกลุ่มเครื่องหมายที่ปรากฏบนโล่ในตราอาร์ม ที่มีทรงสี่เหลี่ยมขนมเปียกปูนที่คล้ายกับรูปข้าวหลามตัดที่พบบนไพ่ “ข้าวหลามตัด” ที่จะแคบกว่าด้านตั้ง แต่แตกต่างจากข้าวหลามตัดแคบ (Fusil) ที่เป็นทรงเดียวกันแต่แคบกว่าอย่างน้อยก็ในทางทฤษฎี แต่ในทางปฏิบัติก็มักจะละเลยกัน
“ข้าวหลามตัด” อาจจะแบ่งออกไปเป็น “ข้าวหลามตัดกลวง” (Mascle) ที่เป็นทรงข้าวหลามตัดและกลวงออกเป็นทรงข้าวหลามตัดเช่นกัน และอีกทรงหนึ่งที่หาดูได้ยากกว่าก็คือทรง “ข้าวหลามตัดรู” (Rustre) ซึ่งมีรูกลมอยู่ตรงกลาง
ถ้าโล่ทั้งโล่เป็นลายข้าวหลามตัดก็จะได้รับการนิยามว่าเป็น “lozengy” (“ลายข้าวหลามตัด”) ถ้าเป็นข้าวหลามตัดกลวงทั้งโล่ก็จะเป็น “masculy” (“ลายข้าวหลามตัดกลวง”) หรือ ถ้าเป็นข้าวหลามตัดแคบทั้งโล่ก็จะเป็น “fusily” (“ลายข้าวหลามตัดแคบ”)
ทรงข้าวหลามตัดมักจะเป็นที่สตรีใช้เป็นทรงตราอาร์มที่ใช้กันมาเป็นเวลาหลายร้อยปี แทนที่จะใช้ทรงโล่อย่างเช่นตราอาร์มของบุรุษ ในอังกฤษและสกอตแลนด์ แต่ไม่ใช่ในแคนาดา ตราอาร์มของสตรีโสดและของแม่หม้ายจะเป็นทรงข้าวหลามตัดแทนที่จะเป็นโล่โดยไม่มีเครื่องยอดหรือหมวกเกราะ หรือบางครั้งก็จะใช้ทรงรูปไข่แทนที่ (Cartouche)
แต่สตรีที่แต่งงานแล้วจะใช้ตราอาร์มที่เป็นโล่ นอกจากจะเป็นสตรีที่มีบรรดาศักดิ์ของตนเองผู้ใช้ตราอาร์มทรงข้าวหลามตัดแม้ว่าจะในระหว่างที่มีคู่สมรส โล่ของสตรีผู้มีสามี (และตราข้าวหลามตัดของแม่หม้าย) อาจจะรวมตราอาร์มเดิมของตนเองกับตราของสามีอาจจะโดยการ “รวมตรา” (Impalement) คือวางตราสองตราเคียงข้างกัน หรือเช่นที่ทำกันในอังกฤษโดยการ “escutcheon of pretence” คือ แสดงตราของสตรีเป็น “โล่ใน” (หรือทรงข้าวหลามตัดในสำหรับแม่หม้าย) เหนือโล่ที่ใหญ่กว่าของสามี
ตามกฎที่อนุมัติโดยเจ้าหน้าที่สูงสุดทางมุทราศาสตร์ของอังกฤษเมื่อวันที่ 7 เมษายน ค.ศ. 1995 และ 6 พฤศจิกายน ค.ศ. 1997 สตรีที่สมรสแล้วในอังกฤษ, ไอร์แลนด์เหนือ และเวลส์ และประเทศอยู่ภายใต้กฎของสำนักงานว่าด้วยมุทราศาสตร์แห่งลอนดอน สามารถใช้ตราของสามีแต่เพียงอย่างเดียวได้ โดยตราเครื่องหมายข้าวหลามตัดเล็กเพื่อแสดงเอกลักษณ์ของตราว่าเป็นของภรรยา หรือถ้าต้องการก็สามารถดำเนินการใช้ตราอาร์มของตนเองต่อไปโดยทำเครื่องหมายเช่นเดียวกันบนตรา
ส่วนสตรีที่หย่าร้างกับสามีก็ยังคงใช้ตราที่ใช้อยู่ต่อไปได้จนกว่าจะแต่งงานใหม่แต่เปลี่ยนเครื่องหมายเป็น “ข้าวหลามตัดกลวง”
นอกจากนั้นทรงข้าวหลามตัดก็ยังใช้สำหรับการสร้าง ตราอาร์มศพ (hatchment) สำหรับทั้งชายและหญิง
Hatchment of Charles, Marquess of Rhode - Ghent.jpg
ข้าวหลามตัด
ตราอาร์มศพบนแผ่นไม้ทรงข้าวหลามตัดตามประเพณีโบราณ
ตราประจำพระองค์ของเจ้าฟ้าหญิงแอนน์ พระวรราชกุมารี
“ข้าวหลามตัดลอย” ในตราของ Douzens ในฝรั่งเศส
“ข้าวหลามตัดกลวง” ในตราของ Mûr-de-Bretagne ในฝรั่งเศส
“ข้าวหลามตัดแคบ” ในตราของ Le Faouët ในฝรั่งเศส
“ข้าวหลามตัดรู” ในตราของ Montlaur ในฝรั่งเศส
“ลายข้าวหลามตัด” ในตราของ Pierre de Craon
“Fusilly bendwise argent and azure” หรือ “ลายข้าวหลามตัดทแยงสีเงินสลับน้ำเงิน” ในตราของบาวาเรีย
ตราอาร์มของ Sant Martí de Centelles ในสเปน
ดูเพิ่ม

ตราอาร์ม
นิยามของตรา
มุทราศาสตร์
เรขลักษณ์ในมุทราศาสตร์
เครื่องอิสริยาภรณ์
สัญลักษณ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ข้าวหลามตัด
| ด ค กมุทราศาสตร์ |
| --- | --- |
 ตราอาร์ม  นิยามของตรา  เจ้าหน้าที่ตราอาร์ม 
 องค์ประกอบ โล่ เครื่องยอด แพรประดับ หมวกเกราะ พู่ประดับ จุลมงกุฎ โล่ภายในตรา เรขลักษณ์ เครื่องหมาย ประคองข้าง  อิสริยาภรณ์ ฐานรอง คำขวัญ พื้นตรา ผิวตรา ช่องตรา 
 หัวข้อที่เกี่ยวข้อง ตรานักบวชคริสเตียน ตราประจำเหล่า ตราอาร์มย้อนหลัง เอกตรา คำพ้องชื่อตรา ธัชศักดิ์ ธัชวิทยา มง (ตราสัญลักษณ์แบบญี่ปุ่น) 
 หมวดหมู่ที่เกี่ยวข้อง ตราอาร์ม ตราแผ่นดิน 
| ด ค กองค์ประกอบในการให้คำนิยามของตรา |
| --- | --- |
โล่ • เครื่องหมาย • ผิวตรา • การแบ่งโล่ • พื้นตรา • เส้นแบ่ง  • เรขลักษณ์  • ประคองข้าง  • ฐานรอง
แถบทแยงซ้าย • ขอบ • Canton • เครื่องหมายวี • แถบบน  • กางเขน • แถบขวางกลาง • โค้งข้าง • เครื่องหมายวาย • แถบตั้งกลาง • แถบไขว้
| ด ค กผิวตรา |
| --- | --- |
ลักษณะผิวตรา  ·  กฎของผิวตรา
โลหะ: เงิน (Argent) ·  ทอง (Or)    สี: น้ำเงิน (Azure)  ·  ดำ (Sable)  ·  สีเขียว (Vert) ·  แดง (Gules)  ·  ม่วง (Purpure)
ขนสัตว์: เออร์มิน (Ermine)  ·  กระรอก (Vair)    สีเพี้ยน (Stain) : ม่วงแดง (Murrey)  ·  แดงเลือด (Sanguine)  ·  น้ำตาลอมส้ม (Tenné)
อื่นๆ: ท้องฟ้า (Bleu celeste)  ·  ชมพูผิวหนัง (Carnation)  ·  เหล็ก (Cendrée)  ·  ส้ม (Orange)
หมวดหมู่ที่เกี่ยวข้อง: ตราอาร์ม • ตราแผ่นดิน
| ด ค กสัตว์ที่ใช้ในมุทราศาสตร์ หัวข้อที่เกี่ยวข้อง:ลักษณะการวางท่า |
| --- | --- |
สัตว์: หมี (Bear) • หมูป่า (Boar) • วัว (Bull หรือ Ox) • สุนัข (Dog) • ยีราฟ (Camelopard) • กวาง (Hind) • จิงโจ้  (Kangaroo) • สิงห์โต (Lion หรือ Leo) • กวาง (Stag) • เสือ (Tiger) • หมาป่า (Wolves)
นก: ไก่ (Cock) • นกพิราบ (Dove) • อินทรี (Eagle) • นกกระทุง (Pelican) • นกกา (Rook)
สัตว์ในตำนาน: อัลช์ (Alce) • บาซิลิสค์ (Basilisk) • งูบิสชิโอเน (Biscione) • มังกรไก่ (Cockatrice) • มังกร (Dragon) • จิ้งจอกสิงห์ (Enfield beast) • กริฟฟิน (Griffin) • คีย์ธอง (Keythong) • งูมังกร (Lindworm) • มันติคอร์ (Manticore) • นกปีกขาสั้น (Martlet) • โอพินิคัส (Opinicus) • ฟีนิกซ์ (Phoenix) • ซาลามานเดอร์ (Salamander) • ทูรุล (Turul) • ยูนิคอร์น (Unicorn) • ไวเวิร์น (Wyvern)
ปลา: ปลาโดลฟิน (Dolphinfish) • เก็ด (Bear) • ปลาไพค์ (Lucy) • สคาลล็อพ (Scallop)
อื่นๆ: ค้างคาว (Bat) • ผึ้ง (Bee) • กบ (Crapaudy) • มด (Emmet) • งู (Serpent)
หมวดหมู่ที่เกี่ยวข้อง: ตราอาร์ม • ตราแผ่นดิน
ข้อต่อกลีโนฮิวเมอรัล

| ข้อต่อกลีโนฮิวเมอรัล  (Glenohumeral joint) |
| --- | --- |
ข้อต่อกลีโนฮิวเมอรัลของไหล่ข้างขวา
รายละเอียด
ตัวระบุ
ภาษาละติน: articulatio humeri
MeSH: D012785
TA98: A03.5.08.001
TA2: 1764
FMA: 25912
อภิธานศัพท์กายวิภาคศาสตร์[แก้ไขบนวิกิสนเทศ]
ข้อต่อกลีโนฮิวเมอรัล (อังกฤษ: Glenohumeral joint) หรือข้อต่อไหล่ (อังกฤษ: Shoulder joint) เป็นข้อต่อที่สำคัญที่สุดของบริเวณไหล่ และเกี่ยวข้องโดยตรงกับการเคลื่อนไหวของต้นแขน ข้อต่อนี้เป็นข้อต่อซินโนเวียล (Synovial joint) ชนิดเบ้า (ball and socket) โดยมีแอ่งกลีนอยด์ (glenoid fossa) ของกระดูกสะบัก ทำหน้าที่เป็นเบ้ารองรับส่วนหัวของกระดูกต้นแขน และยังมีโครงสร้างของเอ็นรอบกระดูกและกล้ามเนื้อกลุ่มโรเตเตอร์ คัฟฟ์ (rotator cuff muscles) คอยค้ำจุน ข้อต่อนี้จึงเป็นข้อต่อที่มีอิสระในการเคลื่อนไหวมากที่สุดในร่างกายมนุษย์